**Referat fra generalforsamling i Slagelse tennisklub den 8.3 2025**

ad1) Iver Stampe valgt til dirigent.

Dirigenten konstaterede, at generalforsamlingen var varslet rettidigt og derfor lovlig.

ad2) Formanden berettede om klubbens virksomhed det forløbne år (se bilag 1) Spørgsmål til formandens beretning: Ivana og Jørgen Dan stillede spørgsmål til klubbens opbakning til elitespillerne.

Formanden svarede, at bestyrelsen havde diskuteret spørgsmålet grundigt. Konklusionen var,

at klubbens indsatsområde er breddeidræt. Der er ikke de fornødne ressourcer til elitetennis.

Formandens beretning blev taget til efterretning.

Juniorudvalget: Birgit fortalte om Nikolajs store arbejde som træner. Flere juniorspillere er kommet helt til tops.  Trænere fra Dansk Tennisforbund har været og træne.

Der har været gode sociale arrangementer i løbet af året-bl.a.sommercampen.

Fitnessrummet er blevet en stor succes.

Spørgsmål:

Hans Henrik: Vil gerne have flere arrangementer, hvor børnene også mødes uden for banen.

Vil gerne have en liste over klubbens vundne titler, så alle kan følge med.

Svar fra formanden: Vi har en opslagstavle, hvor alle resultater bliver hængt op. Men en god ide at lave en liste.

Seniorudvalget: Sylvia fortalte om årets mange aktiviteter, fx klubmesterskabet, drop in,

 Singleturnering for mænd og nytårskur. Udvalget er lille og vil gerne opfordre til at flere melder sig.

Anlægsudvalget: Uno fortalte, at han har lavet en driftsplan, da der er mange ting, der skal skiftes ud i fremtiden. Fx taget på omklædningsrummene og toiletterne.

Erik Løndal forklarede, at varmeanlægget evt skal udskiftes med varmepumper, da gasfyret er utidssvarende.

ad3) Søren Stampe fremlagde det reviderede årsregnskab (se bilag 2).

Kommentarer fra Søren: Medlemsalderen er skævt fordelt. Vi mangler især yngre seniorer. Vi er meget få medlemmer til at drive så stor en hal, derfor har vi mange aktiviteter, som bidrager til driften af hallen.

Vi skal arbejde for at få nye sponsorer ind.

Spørgsmål:

Hans Henrik: Er der mulighed for at søge tilskud til uddannelse af frivillige?

Svar: Vi søger altid i kommunen.

Jørgen Dan: Spørg andre klubber, hvordan de øger medlemstallet. Gå i gang med at søge fonde.

Regnskabet godkendt

Jens Otto fremlagde det reviderede regnskab for Slagelse Tenniscenter (se bilag 3)

Regnskabet godkendt.

ad 4) Fremlæggelse af budget og bestyrelsens planer for det kommende år

Næstformanden fremhævede, at der er en god likviditet. Budgettet udviste et overskud på ca. 6 [t.kr](http://t.kr). som følge af et lavere aktivitetsniveau vedr. afholdelse af camps og turneringer. Budgettet blev godkendt.

Formanden fremlagde bestyrelsens planer:

Styrkelse af medlems rekruttering.

Styrkelse af turneringer.

Styrke kommunikationen mellem bestyrelse og udvalg.

Forslag:

Ivana: Udregne, hvor mange seniorer vi skulle have fat i for at få mere kontingent.

Steffen: Vigtigt, at vi er synlige på de sociale medier.

ad 5) Ingen indkomne forslag

ad 6) Valg af bestyrelsesmedlemmer

Der udspandt sig en længere diskussion blandt medlemmerne i forbindelse med valget af formand.

På dirigentens opfordring blev det vedtaget at suspendere generalforsamlingen.

Bestyrelsen trak sig tilbage for en kort stund. Da de kom tilbage, blev det besluttet at afholde en afstemning, om der skulle indkaldes til en ekstraordinær generalforsamling efter de regler, der står i vedtægterne med henblik på at gennemføre de resterende punkter på dagsordenen.

Dette blev enstemmigt vedtaget.

Æresbevisninger til Jess Poulsen for at arrangere Golden Age og til Uno Rasmussen for sin utrættelige indsats gennem årtier.

Som referent

Marianne Dahl Nielsen

Som dirigent

Iver Stampe